Smit is ‘n gebore Windhoeker wat in Januarie vanjaar Namibië se eerste meestertegikus vir Harley Davidson geword het toe hy ’n strawwe kursus in Johannesburg met die hoogste punte in die groep geslaag het.
Hy sê om ‘n motorfiets ry, is soos die lewe: Om jou balans te behou, moet jy sorg dat jy momentum het.
Hy sê die eerste ding wat hy nodig gehad het, was ‘n vernuftige vennoot in die projek wat al die aanlyn werk en publisiteit kon behartig.
Maree se dae het skielik baie lank geword. “Die nagte ook, want ek kon nie my werk in die werkswinkel afskeep nie. Ek het die Sportster gekies omdat ek die potensiaal van baie veranderinge teen billike pryse kon sien. Nadat ek die motorfiets se tenk ‘n baie besonderse wit en silwer glansvlokkie-afwerking gegee het, het ek geweet ek is op die regte pad. Die eerste foto’s van sewe ander bouers in Suid-Afrika het aanlyn begin verskyn en ek het besef ek sou iets spesiaals te voorskyn moes bring. Daardie ietsie spesiaal se naam was geelkoper.
Hy sê ná die eerste 25 ure se harde werk kon hy terugstaan met ‘n koue bier en sy seën oor die projek uitspreek.